CK โบรกอัพเป้าใหม่ 26.00 บาท หลังโชว์งบ Q3 โตดีกว่าคาด
CK โบรกอัพเป้าใหม่ 26.00 บาท หลังโชว์งบ Q3/65 โตดีกว่าคาด ชูแบ็กล็อกฟื้นแกร่ง 6 หมื่นลบ. ลุ้นกำไรปีนี้แตะ 983 ล้าน
CK โบรกอัพเป้าใหม่ 26.00 บาท หลังโชว์งบ Q3/65 โตดีกว่าคาด ชูแบ็กล็อกฟื้นแกร่ง 6 หมื่นลบ. ลุ้นกำไรปีนี้แตะ 983 ล้าน
15 พ.ย. 2565

บล.ดาโอ ระบุในบทวิเคราะห์วันนี้ (15 พ.ย.65) ว่า บริษัท ช.การช่าง จำกัด (มหาชน) หรือ CK คงคำแนะนำ “ซื้อ” และปรับราคาเป้าหมายขึ้นเป็น 26.00 บาท CK รายงานกำไรปกติไตรมาส 3/2565 ที่ 536 ล้านบาท โต 95% เทียบช่วงเดียวกันของปีก่อน และโต 79% เทียบไตรมาสก่อนหน้า สูงกว่า consensus และคาดโต 12% และ โต 19% ตามลำดับ
โดยได้ปัจจัยหนุนจาก 1. ส่วนแบ่งกำไรบริษัทร่วมขยายตัวสูง จาก CKP เข้าสู่ช่วง peak season และ BEM ฟื้นตัวดีต่อเนื่องตามการเดินทางทยอยกลับสู่ระดับปกติ และ 2. รายได้ธุรกิจก่อสร้างปรับตัวขึ้น 46% เทียบช่วงเดียวกันของปีก่อน, 5% เทียบไตรมาสก่อนหน้า เนื่องจากในไตรมาส 3/2564 บริษัทมีการปิดแคมป์คนงานก่อสร้างตามมาตรการรัฐ อีกทั้ง backlog ฟื้นตัวอยู่ที่ 6 หมื่นล้านบาท เทียบกับไตรมาส 3/2564 ที่เพียง 2.6 หมื่นล้านบาท
ทั้งนี้ปรับกำไรปกติปี 2565-2566 ขึ้น 8% และ 4% เป็น 983 ล้านบาท และ 1.6 พันล้านบาท โต 884% เทียบช่วงเดียวกันของปีก่อน และโต 62% เทียบช่วงเดียวกันของปีก่อน โดยหลัก เพื่อสะท้อนการปรับส่วนแบ่งกำไรบริษัทร่วมขึ้น
สำหรับไตรมาส 4/2565 แม้แนวโน้มกำไรจะกลับมาชะลอ เทียบไตรมาสก่อนหน้า จากปัจจัยฤดูกาลของ CKP และไม่มีเงินปันผล แต่ประเมินจะฟื้นต่อเนื่อง เทียบช่วงเดียวกันของปีก่อนจากงานทางคู่เด่นชัย-เชียงราย-เชียงของและสายสีม่วงใต้ทยอย progress มากขึ้น
ด้านราคาหุ้นปรับตัวขึ้น และกลับมา in line กับ SET ใน 1 เดือน คงมุมมองบวกต่อ CK ด้วย catalysts จาก 1.การลงนามสัญญาโครงการหลวงพระบางในปี 2565 ซึ่งคาดจะได้ข้อสรุปเร็ว ๆ นี้ และ 2.โครงการสายสีส้ม ซึ่งหาก ครม. ให้ความเห็นชอบและลงนามสัญญาได้จะเป็น upside ราว 5-6 บาท/หุ้น